‏בפרק הראשון המבריק ‏של מה שתהיה סדרה זוכת פרסים
‏הראיתי לכם לראשונה וטוב מכל אחד אחר
‏איך האנושות גררה את עצמה ‏מתקופת אנשי המערות,
‏המציאה חקלאות, חשיבה ומשולשי חול,
‏והקימה לבסוף עיר חדשה, רומא העתיקה.
‏אבל מובן שזה לא סוף הסיפור ‏כי זה רק הפרק הראשון.
‏- פילומינה קונק, ‏מנחת תוכניות תעודה חשובות -
‏אי אפשר להכחיש שהאדם עבר מרחק מדהים,
‏אבל הוא יכול להתקדם עוד יותר? ‏או שהוא מותש וצריך לנוח?
‏כדי להגיע לרמה הבאה ‏דמויי האדם היו צריכים להאמין
‏במשהו גדול מהאדם עצמו, ‏אפילו גדול מהפיל עצמו.
‏בפרק הזה אני אבדוק איך מצאה האנושות את הדת
‏וניישב ויכוח שמשתולל מאות שנים.
‏מה טוב יותר, התנ"ך או הקורן?
‏הקוראן. ‏-אז הוא.
‏הכול קרה כאן, בכוכב הלכת היחיד ‏שעדיין כדאי להילחם עליו.
‏זאת "השקפת עולם עם פילומינה קונק".
‏- השקפת עולם עם פילומינה קונק -
‏- פרק 2: אמונות מתנגשות -
‏הזמן הוא שעת רומא וחצי לפני הספירה.
‏האימפריה הרומית בשיא גודלה,
‏אבל למרות העמודים והפסיפסים המפוארים
‏הייתה ריקנות בלב התרבות הרומית.
‏טוב מאוד לערוך אורגיות אינסופיות ‏עם יין בחדרי הקאות צפופים.
‏אבל בסופו של דבר צריך יותר מזה. וגם מגב.
‏בני האדם השתוקקו להארה.
‏כדי למצוא אותה הם נזקקו ‏לדמות מופת רוחנית, לסמל,
‏דמות כמעט משיחית.
‏במקרה, מישהו שהתאים לתיאור הזה עמד להגיע.
‏לא אחר ממר ישו.
‏הוא נולד באורווה צנועה,
‏שבאופן אירוני, ‏לא הייתה סביבה יציבה לתינוק,
‏אלא אם כן זה גור חמורים. ואם יש להאמין ‏לתיעודים, ישו לא היה כזה.
‏למעשה, כפי שמבהיר הציור הזה,
‏כשישו נולד היה סביב ראשו עיגול בוער קסום,
‏שהיה מצית את החציר ‏ואת שערות הערווה כשהוא יצא.
‏אל תדאגו, אגיע לאסלאם אחר כך.
‏ישו נולד יהודי, אבל המיר את דתו לנגרות
‏כשנכנס בעקבות אביו ‏לתעשיית הכיסאות והשולחנות הפרימיטיבית.
‏זה אירוני שישו המושיע נהיה נגר
‏כי בעצם קראו לו על שם ‏שתי המילים שסביר שתצעקו
‏אחרי שתפגעו באגודל שלכם בפטיש.
‏מלומדים מאמינים שהוא היה דמות היסטורית ‏אמיתית כמו ג'סטין טימברלייק או גארפילד.
‏אם הם חושבים שהיה בן האלוהים שביצע נסים
‏כמו ללכת על יין או לעזור לחירש לראות ‏או לא,
‏כולם מסכימים שהוא הטיף לסובלנות ולמחילה,
‏מסר חשוב עד כדי כך שחסידיו הנלהבים ביותר
‏התחילו להרוג את כל מי שלא רצה לשמוע אותו.
‏אין פלא שהנגר הרדיקלי ‏הפחיד את השלטונות הרומיים.
‏הם חשבו שישו מסוכן ‏עד כדי כך שהם צלבו אותו.
‏ולא רק קצת, עד המוות.
‏תארו לעצמכם את הרגשות הסותרים של ישו.
‏הוא נשלח לעולם ‏להציל את האנושות, אבל הנה הוא,
‏סובל עינויים גופניים אחרי שמסמרו אותו לצלב
‏כשהוא גם יודע שזה יהיה לוגו מצוין ‏למסע הפרסום שלו בטווח הארוך.
‏ישו נהרג כי אנשים לא אהבו מה שהוא אמר.
‏תוכלי לומר שהוא הקורבן המפורסם הראשון ‏של תרבות הביטול?
‏- פרופ' קייט קופר, מרצה להיסטוריה -
‏אני חושבת שתרבות הביטול דורשת
‏את הרעיון שאנשים
‏ראו את ישו כמייצג משהו ‏והם היו בטוחים שהם יודעים מה זה.
‏לא, אני מצטערת, זאת לא הייתה שאלה. ‏אני באמת שואלת אם תוכלי לומר
‏שהוא הקורבן המפורסם הראשון ‏של תרבות הביטול בשביל התוכנית שלנו.
‏לעדשה שם.
‏זה בשביל הכותרות, עם אמירות מעניינות.
‏דברי. לעדשה הזאת.
‏בסדר, לעדשה הזאת? ‏-כן.
‏אפשר אולי לומר שישו היה הקורבן ‏המפורסם הראשון של תרבות הביטול.
‏מצוין. תודה.
‏אבל למרבה התדהמה, ‏בדיוק כשנראה שחייו של ישו נגמרו
‏הוא נולד מחדש, ‏טיפס על הר בריקוד וזינק לגן עדן,
‏ותוך כדי כך שבר כל שיא עולמי ‏לקפיצה מהמקום.
‏בימי חייו היו לישו רק 12 עוקבים.
‏אפילו פחות מחשבון האינסטגרם ‏המשעמם של דודי סטיב.
‏אבל כל זה השתנה כשהחלו להפיץ את משנתו
‏בכתב.
‏אחרי מותו ישו חזר לארץ בצורת ספר, נכון?
‏למה נוצרים קוראים לספר המיוחד "התנוך"?
‏התנ"ך. ‏-כך מבטאים את זה?
‏לא שמעתי אף אחד אומר את זה. ‏איך אומרים את זה?
‏תנ"ך. ‏-למה זה מאוית כך?
‏כי ראיתי את זה כתוב, ת-נ-ך.
‏כן, תנ"ך.
‏השליחים הפיצו את המסר של ישו ברחבי העולם
‏כמעט 2,000 שנה לפני שיצא ‏המנון הטכנו הבלגי "תנו בקצב".
‏להיטים אחרים של טכנוטרוניק: ‏"קום לפני שהלילה נגמר"
‏"הקצב הזה הוא טכנוטרוניק"
‏- ל"תנו בקצב" יש 125 פעימות לדקה, ‏כמו קצב הלב של חתול במנוחה -
‏- השיר הזה הוא ההמנון הלאומי של קנדה -
‏המילים מספקות רמזים ‏למיקום של ארנבת זהב קבורה
‏שלא נמצאה מעולם
‏אבל לא כולם העריכו ‏את הצליל המקפיץ של הנצרות,
‏במיוחד ברומא, שם הנוצרים נרדפו,
‏שזה חרבנו עליהם בלטינית.
‏אם היית נוצרי, ‏המקום הכי גרוע למצוא את עצמך
‏היה הקולוסיאום, ‏אזור של סבל ברמה של בירמינגהם.
‏כאן הרומאים השליכו את הנוצרים לאריות,
‏כנראה כדי לבדוק ‏אם המסר הפציפיסטי שלהם יעבור לחיות
‏ויעשה אותן פחות זועמות ונושכות.
‏אם נוצרי ניצח ואכל אריה, ‏הוא עבר לסיבוב הבא?
‏- ד"ר נייג'ל ספייבי, ‏מרצה בכיר ללימודים קלאסיים -
‏והוא היה צריך לאכול משהו אחר, ‏סוס שלם או משהו כזה?
‏אין הרבה ראיות שהשליכו הרבה נוצרים לאריות.
‏רק בשביל זה, תוכל להעמיד פנים ‏שהרבה נוצרים הושלכו לאריות?
‏באמת? אבל זה לא נכון.
‏אתה חושב שהנוצרים סלחו לאריות שאכלו אותם
‏בזמן שזה קרה? ‏-הם ודאי לא האשימו את האריות.
‏האריה עשה רק מה שאריות עושים מטבעם.
‏אנחנו יודעים איך האריות הרגישו ‏כי נתנו להם רק דבר אחד לאכול?
‏זה בטח לא היה מהנה, נכון?
‏תאר לעצמך שבכל יום ‏ארוחת הצהריים שלך תצעק ולא תפסיק.
‏תהיה לזה השפעה על הבריאות הנפשית שלך.
‏הבריאות הנפשית של האריות. ‏-כן.
‏למרבה התדהמה, בתוך כמה מאות שנים
‏הרומאים נהיו נוצרים בעצמם, אבל למה?
‏למרבה הטרגדיה, אף אחד מהאנשים ‏שהיו מעורבים ברומא העתיקה לא חי כיום.
‏כדי לגלות למה זה קרה ‏אנחנו צריכים לבחון כתבים קדומים,
‏כמו שעושים בסוף של קשר.
‏בזכות המדע המודרני, קריאה,
‏ידוע כעת שהקיסר הרומאי קונסטנטינוס, ‏שמשמעות שמו היא קבוע או לא משתנה,
‏יום אחד שינה את דתו באופן לא צפוי לנצרות.
‏במהרה כל הרומאים המירו את דתם לנצרות,
‏וזמן קצר לאחר מכן ‏הפסיקו לחלוטין להשליך נוצרים לאריות.
‏איש אינו יודע מדוע.
‏הרומאים מצאו את האל כמעט בן לילה.
‏מה יש בדת שכובש אותנו באופן לא צפוי?
‏למה בני האדם צריכים ‏להאמין במשהו גדול יותר מאיתנו?
‏זה כדי שלא נרגיש שמנים כל כך?
‏- פרופ' דאגלס הדלי, ‏מרצה לפילוסופיה של הדת -
‏אני חושב שתחושה של מטרה וערך
‏מהווה גורם חשוב מאוד בחיים מאושרים.
‏אבל זה ודאי עוזר. ‏אם חושבים כמה גדול העולם…
‏פתאום מרגישים רזים בהרבה.
‏ייתכן מאוד.
‏יש אנשים שממירים את דתם בפתאומיות, נכון?
‏חבר שלי פול נסע לווינצ'סטר ‏כשמשאית חתכה אותו.
‏הוא נסע לקראתה במהירות ‏והכול היה בהילוך איטי.
‏פול, שלא היה דתי מעולם, דיבר עם ישו ואמר,
‏"אני מבטיח שאם אשרוד בזה אני אאמין בך."
‏הוא שרד, אבל הגולגולת שלו נסדקה ‏ושתי הרגליים נשברו.
‏למה ישו עשה לו את זה?
‏העלית שאלה משמעותית מאוד ‏בקשר לאופי של ההשגחה העליונה.
‏באמת? ‏-בהחלט.
‏אם אנחנו מאמינים באל טוב,
‏למה יש כל כך הרבה רע בעולם?
‏חברך פול,
‏התאונה שלו, באיזו מידה ‏אפשר להאשים בה את האל?
‏פול לא סלח לו.
‏הוא אמר, "אם אראה שוב את ישו, הוא מת."
‏כן.
‏רומא נהייתה משואה של האמונה הנוצרית,
‏אבל אסון היה מעבר לפינה,
‏כי הרומאים המירו את דתם לדת של שלום
‏בדיוק בזמן שיכסחו אותם
‏אנשים שהאמינו בעיקר בפטישים ובריסוק.
‏הם היו הוונדלים,
‏קבוצה קדומה שידועה לשמצה בתיאבון להרס,
‏כמו גאנז אנד רוזס.
‏אני עומדת כרגע על רומא המודרנית, וגם בה.
‏בצירוף מקרים מדהים, ‏היא באותו מקום של העתיקה.
‏כאן התרחשה ההתקפה המפחידה ‏של הוונדלים על העיר.
‏המוני הוונדלים עברו שם,
‏על פני בית הקפה ‏עם העובדים גסי הרוח, עד לכאן,
‏הרגו, בזזו ושרפו תוך כדי כך.
‏אנחנו גם יודעים שהצומת הזה ‏לא היה קיים באותו זמן,
‏הם יכלו להתעלם בבטחה ‏מכל התמרורים בזמן הפלישה.
‏ומסעדת הפיצה הזאת לא הייתה פתוחה,
‏כי חושבים שההתקפה קרתה ביום ראשון,
‏ולפי "טריפ אדוויייזר", ‏היא סגורה בסוף השבוע,
‏ובכל מקרה, לא מתאימה לקבוצות גדולות.
‏אבל כל דבר אחר שאתם רואים כאן ‏נהרס לחלוטין.
‏כשהוונדלים עזבו את החלק הזה בעיר ועברו לבא
‏הם הותירו אחריהם רק הרס וחרא של סוסים.
‏רומא נבזזה, נהרסה, נדפקה לגמרי.
‏כשרומא נפלה ‏כל האימפריה הרומית הייתה מחוסלת.
‏התקופה העגומה לאחר מכן ‏ידועה בשם חשכת ימיביניים.
‏לעזאזל.
‏חשכת ימיביניים נשמעת כמו תסמין, נכון?
‏אולי של מגפה.
‏- פרופ' לורה אש, מרצה לספרות, ‏היסטוריה ותרבות של ימי הביניים -
‏את מתכוונת לחשכת ימי הביניים? ‏-כן, זה מה שזה?
‏אם את מתכוונת למונח המיושן ‏לראשית ימי הביניים.
‏אבל כבר לא משתמשים במונח הזה. ‏-לא?
‏יש לו קונוטציות שליליות מאוד
‏של תקופה אפלה, בורה וחשוכה.
‏היא הייתה כזאת. ‏-לא ממש.
‏היו הוגים, היסטוריונים, ‏אומנים וסופרים מצוינים.
‏אבל היא הייתה גרועה.
‏חשכת ימי הביניים הייתה תקופה מדכאת
‏שבמהלכה כל האנשים באירופה גיששו באפלה,
‏נתקלו בדברים ונכנסו להם מחלות לישבן.
‏זה בטח שיגע אנשים.
‏כשרואים את ימי הביניים,
‏מתנגנת כל הזמן ‏מוזיקת "היי נוני נו" מעצבנת.
‏- ד"ר שירלי ג'. תומפסון, ‏מלחינה ומרצה למוזיקה -
‏כן, בערך. ‏-את יודעת, המוזיקה הזאת…
‏כן.
‏כן. יש הרבה מזה.
‏מאיפה מגיע הצליל הזה? ‏הם לא יכלו לכבות אותו?
‏חשכת ימי הביניים ‏הייתה טרגדיה לקדמה האנושית
‏שעיכבה את היציאה של 5-ג'י במאות שנים.
‏הייתה חשכת ימי הביניים, הייתה תקופה מוארת?
‏הייתה טענה של אנשים בעת החדשה המוקדמת,
‏מה שמכונה הרנסנס, שזה עידן האור.
‏מובן שיש לאחר מכן תקופה שלמה ‏שאנשים כינו עידן הנאורות.
‏זה בפרק הזה או שזה יגיע בהמשך?
‏אני מנחשת שזה יגיע בהמשך.
‏באיזה פרק אנחנו?
‏כנראה משהו על ימי הביניים.
‏כן, אבל זה פרק שלוש או ארבע?
‏חוששתני שאני לא בטוחה. ‏-שתינו אבודות כאן, נכון?
‏זה נורא.
‏אבל למרבה המזל, אירופה ‏לא הייתה הארץ היחידה עם היסטוריה.
‏מדענים מאמינים כעת שגם לארצות אחרות ‏כמו צפון אמריקה ואסיה
‏הייתה היסטוריה.
‏הם קידמו את הציביליזציה ‏בדרכים הזרות המוזרות שלהן.
‏זאת העיר צ'יצ'ן איצה,
‏שבנו בני מאיה במקסיקו של היום.
‏זה המרכז שלה, מקדש קוקולקאן.
‏אם היו מביאים אתכם לכאן לפני אלף שנה,
‏רוב הסיכויים שעמדו להקריב אתכם ‏כדי לפייס את צ'אק,
‏אל הגשם של המאיה.
‏כיום, סביר יותר שתעברו כאן ‏כחלק מסיור יומי נעים
‏מאתר הנופש הקרוב בטולום.
‏כאן אני שוהה, במלון וספא ‏חמישה כוכבים, קאסה דה לוחו.
‏האתר שכולל הכול ‏שוכן על קו החוף הציורי של טולום,
‏הוא באמת המילה האחרונה במותרות.
‏כל החדרים כוללים חדר אמבטיה צמוד, ‏ועם הנוף המהמם לים,
‏קשה לחשוב על סיבה לצאת מהמיטה.
‏כמובן, חוץ מהחוף היפה ‏ואור השמש הקבוע על סף דלתכם.
‏אם השמיים שטופי השמש הם יותר מדי, ‏יש שלוש בריכות להתקרר בהן,
‏כולל אחת למבוגרים בלבד.
‏יש הרבה גם לקטנים, כשמועדון הצבים נותן להם
‏את החופשה של חייהם הקטנים ‏והחשובים לכאורה עד כה.
‏עם חמש מסעדות במקום לבחירה, ‏האוכל לא יימאס עליכם.
‏אם כל זה לא מספיק, ספא אינספריישן המהמם
‏מציע אפשרויות שלומות ברמה עולמית, ‏משיוף ציפורני הרגליים ועד עיסוי נמרץ.
‏כשהשמש שוקעת מתחילים חיי הלילה.
‏עם משקאות מקומיים, יינות ובירות כלולים,
‏אין סיבה לעצור בעצמכם.
‏עם שמש כל היום ובילויים כל הלילה, ‏לא תרצו לחזור הביתה.
‏פילומינה שהתה חמישה לילות ‏במלון וספא קאסה דה לוחו.
‏המחירים שכוללים הכול ‏מתחילים ב-200 ליש"ט לאדם ללילה
‏לחדר זוגי. מע"מ לא כלול. תנאי שימוש בתוקף.
‏בזמן שבני המאיה סגדו לאלים שלהם, ‏אלפי ק"מ משם, בחצי האי ערב,
‏נביא בשם מוחמד ייסד דת אחרת, האסלאם.
‏מתברר שהאסלאם יכול להיות נושא רגיש,
‏והמפיקים אומרים ‏שאם לא אצמד לתסריט הזה כלשונו,
‏יש סיכוי שאגרום לתקרית בינלאומית חמורה.
‏זאת מכה, בכנות. זה בסדר, אני אאלתר.
‏מה נוכל לומר על האסלאם? קודם כול…
‏- התוכן הזה לא זמין בארץ שלכם -
‏אני לא חושבת שכל זה שנוי במחלוקת כלל.
‏האסלאם ייצג התנתקות קיצונית מהדתות הקודמות
‏כי הבניינים שהוא קרה בתוכם ‏היו בצורה שונה מעט.
‏הוא התרחב ברחבי העולם
‏בצורה מהירה כמעט כמו שחדשות פוקס ‏חושבים שקורה גם היום.
‏זאת הייתה התפשטות ‏שאי אפשר לעמוד בפניה, כמו נוטלה.
‏כתוב בקוראן שצבירת ידע ‏היא מעשה בעל חשיבות.
‏חנוני-על של האסלאם הקימו ‏את האוניברסיטאות והספריות הראשונות,
‏שהכילו את כל הידע בעולם.
‏בשלב הזה, הוא בטח היה נכנס ‏לעלון אחד, לשם ההגינות.
‏מפני שהם נזקקו לעוד ידע למלא את הספריות
‏מדענים מוסלמים עסקו במתמטיקה.
‏חשבון אינפיניטסימלי, גאומטריה, ‏וכמובן, זה שנשמע הכי אסלאמי, אלגברה.
‏כדי שלא יתעלו עליה, ‏גם הנצרות התרחבה בזכות המיסיונרים.
‏המיסיונרים היו ידועים בתנוחה שלהם,
‏האיש הגדול, האל, למעלה,
‏וכל השאר היו צריכים לשכב ולקבל את זה.
‏האפיפיור שלח את המיסיונרים, ‏הם לקחו את התנ"ך והצלב
‏ויצאו מכאן, ‏עשו את דרכם בקפדנות על פני המפה.
‏לבסוף הם הגיעו לכאן, אירלנד.
‏כאן הם הפיצו את משנתם כשקראו בקול מ…
‏רגע, שכחתי את הספר.
‏הנסיעות באותם ימים ‏היו מסוכנות ומפרכות במיוחד.
‏המיסיונרים הראשונים ‏לא היו רוצים לעבור את המסע פעמיים,
‏בדיוק כמוני.
‏אבל כשהם הגיעו ליעדם,
‏מה שהם הביאו שינה את העולם לעד.
‏התנ"ך ו…
‏מי הזיז את הצלב?
‏הנצרות הייתה הספינר של ימי הביניים,
‏טירוף עצום שנמשך לנצח.
‏זה הוביל לפריחה של איקונוגרפיה דתית.
‏תמונות של ישו היו בכל מקום.
‏בימי הביניים היו הרבה ציורים של ישו.
‏איך הוא מצא זמן לעמוד בשביל האומנים? ‏איך הייתה הזמינות שלו?
‏הוא היה בכל מקום תמיד,
‏בהשאלה.
‏הם ציירו אותו מזיכרון,
‏כמו שמישהו מתאר פורץ לצייר קלסתרון במשטרה,
‏אבל פורץ שהוא הבן של האל.
‏בציורים ישנים של ישו, ‏הוא מופיע בשני מצבים, נכון?
‏הוא תינוק או שהוא נצלב.
‏יש ציורים שבהם הוא נצלב כתינוק?
‏לא.
‏כן. הם החמיצו הזדמנות לעורר רחמים.
‏ישו צייר את עצמו?
‏אני לא חושבת, בהחלט אין תיעוד שזה קרה.
‏נוכל להיות בטוחים? ‏אולי הוא לא חתם על זה, הוא היה צנוע.
‏הוא היה צנוע חלקית. ‏הוא גם אמר שהוא בן האלוהים.
‏כן, הוא היה יכול להסתיר את זה. ‏-ולא היו הורגים אותו.
‏כן. איזה אידיוט.
‏כמובן, ישו לא היה הדמות האלוהית היחידה ‏שהיוותה השראה לאומנות.
‏יש גם הרבה ציורים של מוחמד,
‏אבל המפיק שלנו נאלץ לחתום ‏על טופס שהבטיח לא להראות אותם.
‏במאה ה-11 רוב הארצות באירופה ‏המירו את דתן לנצרות,
‏אבל זה לא מנע מהן ‏לפתוח במלחמות זו עם זו כל הזמן.
‏ב-1095 האפיפיור אורבנוס השני ‏שכנע אותם להפסיק להילחם,
‏להתאחד בהרמוניה ולתקוף את המוסלמים במקום.
‏המלכים האירופים הסכימו ‏ויזמו מעין אירוע צדקה חמוש
‏לספק צלבים בכוח לעולם האסלאמי.
‏הם קראו לזה מסעי הצלב.
‏במהרה, צבאות מאירופה יצאו מזרחה
‏בתקווה לבצע כיסוח צדקני בינלאומי.
‏בזמן מסעי הצלב ‏הצלבנים נסעו עד ירושלים בשריונות.
‏זה נשמע לא נוח. הייתה לזה חסות?
‏זה היה בחסות הכנסייה, אפשר לומר.
‏כי היה צריך לממן את המשלחות.
‏חבר שלי פול עשה הליכה ממומנת ‏של 50 ק"מ להארוגייט בתלבושת של ספיידרמן
‏למען "עזרה לגיבורים".
‏היה לו באותו יום שלשול נוראי, ‏אבל הוא המשיך.
‏זה היה אחד הדברים ‏הכי אציליים אבל מגעילים שראיתי.
‏בסופו של דבר המארגנים נאלצו להתערב, ‏אבל הוא גייס 368 ליש"ט.
‏הצלבנים לא עשו את זה, נכון?
‏לא.
‏ב-1099 הנוצרים כבשו את ירושלים,
‏אבל הם עשו טעות טקטית. ‏הם חזרו הביתה בלעדיה.
‏המוסלמים, בהנהגה של צלאח א-דין,
‏עשו מסע צלב חזרה ‏וכבשו מחדש את ירושלים תוך כדי כך.
‏בשלב הזה, כולם כבר אהבו את מסעי הצלב.
‏אז התחילו לקיים אותם באופן קבוע ‏ונלחמו הלוך ושוב
‏כדי לראות איזה צד יזכה בירושלים השנה.
‏מסעי הצלב נשמעים אלימים מאוד.
‏למה הדתות לא יכולות ‏ללמוד לחיות יחד בשלום כמו באירלנד?
‏אם תמצאי מישהו שיודע את התשובה ‏לשאלה הזאת, בהחלט כדאי
‏שתפרסמי אותה בהקדם האפשרי. ‏-טוב, כן. בסדר.
‏אבל בזמן שהנוצרים והמוסלמים הלכו מכות,
‏אדם אחד במרחק ק"מ משם החליט ‏להראות להם איך זה באמת לחרחר מלחמה.
‏האדם הזה היה מנהיג המונגולים, ג'ינגיס חאן.
‏חאן זה מלך במונגולית. ג'ינגיס זה משהו אחר.
‏כיום, ג'ינגיס חאן מוזכר בשיחות ‏פחות מדניס קווייד,
‏אבל בעבר, הוא היה האדם ‏שחששו מפניו יותר מכל אדם בעולם.
‏ג'ינגיס והמונגולים שלו התמנגלו חופשיים
‏ברחבי רוב אירופה ואסיה.
‏מיליוני אלפי אנשים נטבחו ללא רחמים.
‏לרבים מהם כרתו את הראש.
‏לאחרים קטעו קודם את הרגליים ‏ואז יד או משהו.
‏ואז אולי הפנים שלהם, ‏שכנראה עדיין צרחו כשהם עפו בבקתה
‏או איפה שהם גרו.
‏ואז הפולשים לקחו את הגוויות, קצצו אותן
‏והרתיחו אותן למרק
‏וגילפו מכל עצמות האגן שהושלכו ‏מצקות גדולות לשתות אותו.
‏ואז הם ישבו סביב האח, ‏לגמו מהמרק העקוב מדם, צחקו ונהנו.
‏בכנות, זה היה ממש לא בסדר.
‏כמה דם בליטרים
‏נשפך בגלל ג'ינגיס חאן?
‏צריך לדעת איכשהו את מספר האנשים שנהרגו.
‏- ג'ון מאן, היסטוריון וסופר -
‏יש סיפורים על כמה מאות חיילים מונגולים
‏שחיסלו עד מיליון בני אדם.
‏כמה ליטרים יש באדם?
‏אני חושב ש-4.5. ‏-לפחות 4.5 מיליון ליטר.
‏כן.
‏לא היה בנק דם אז, נכון? איזה בזבוז.
‏כשכל זה קרה על סף דלתם,
‏יש פלא שאנשים באירופה בנו בתים מבוצרים?
‏התשובה היא לא.
‏כשאני עומדת כאן כעת, בטירה הזאת,
‏אני לא יכולה שלא לתהות ‏איך היו החיים בימי הביניים.
‏מפני שימי הביניים אינם עוד, ‏האפשרות היחידה היא לתהות.
‏אבל תדמיינו את זה.
‏כאן, בחצר הפנימית המרכזית, ‏השולחנות היו מוכנים למשתה.
‏אנשים השיקו ספלים וצחקו.
‏השולחן מכוסה בנתחי בשר צבי, פאי שחרור,
‏אווז צלוי בתוך חזיר,
‏הכול. קערת שזיפים קטנה כאן. ‏אני חושבת שזאת תוספת.
‏כאן, איכרים הולכים הלוך ושוב בבגדי מחלצות.
‏אביר עובר בשריון.
‏בפינה הזאת ‏מישהו מנגן מוזיקת ימי הביניים בחליל.
‏ומול זה, ליצן חצר ‏קופץ עם הפעמונים הקטנים שלו.
‏עוג גדול מסתכל, נהנה מהמראה.
‏ובקצה הזה המלך יושב על הכס שלו ליד המלכה,
‏בישוף וצריח.
‏הם צופים בכריתת הראש של מרלין.
‏הוא מתגלגל על הרצפה לשם,
‏שם חזיר בר אוכל אותו.
‏זה מגעיל. יש לכם מזל שאתם לא רואים את זה.
‏לפתע העליזות מופרעת כשהזכוכית בחלון מתנפצת
‏ועף חץ לתוך החדר.
‏הוא נחבט בקיר הזה, ‏בדיוק במרכז של שטיח באייה.
‏התנשפויות בהלה נשמעות והופכות ללחישות
‏כשתומאס בקט, זה אני, שולף את החץ מהקיר.
‏חכו.
‏ישו.
‏יש הודעה על החץ.
‏תומאס מסיר את ההודעה בזהירות, ‏משליך את החץ…
‏לעזאזל. ‏-סליחה.
‏פותח את ההודעה וקורא אותה בקול.
‏היא מרובין הוד.
‏הוא מאיים בנקמה בכל השולחן העגול ‏על מה שעשה לגנדלף.
‏עוד התנשפות. ליצן החצר מתעלף.
‏מלמולים מודאגים ממלאים את האוויר, ‏מתחזקים והופכים לצעקות.
‏יש כאוס.
‏החליל משתגע.
‏דוב מרקד מיילל בייסורים.
‏מישהו מתחיל להכניס חזירים לבליסטרה.
‏פולש מהחלל מרחף בחדר,
‏מחרבן על הרצפה צ'מבלו שעשוי מסוסי זכוכית.
‏לבסוף, בקצה הזה,
‏המלך קם ומכה בפטיש.
‏הוא צועק, "סדר! סדר!"
‏אבל בקול עמוק של גבר במבטא של ימי הביניים.
‏הטירה משתתקת.
‏אפשר לשמוע סיכה נופלת, אבל לא ממש.
‏"כרתו את ראשו," צועק המלך.
‏זה שובר את הקרח. הכול בסדר שוב.
‏ליצן החצר קם על רגליו. המוזיקה נמשכת.
‏כולם שותים תמד בשמחה.
‏החיים בטירה חוזרים לקדמותם.
‏בדיוק בזמן שכולם ימותו פתאום מהמגפה.
‏בכל מקרה, כאלה היו החיים בטירה שלי.
‏חשבתם באמת על שלכם?
‏אבל בני האדם לא יכלו ‏להסתתר לעד מאחורי קירות עבים
‏כשמלחמות קודש השתוללו בחוץ.
‏הדת הייתה אמורה לאחד ‏את האנושות בהרמוניה ובחיוכים סתמיים,
‏אבל היא בעיקר הצליחה לשסע אותה ‏כמו דוב במחלקת יולדות.
‏אבל הכנסייה הזאת ואחרות כמוה ‏לא ידעו שטוען לכתר
‏ממש מעבר לפינה.
‏בפעם הבאה, נראה ‏איך קם דור חדש של אומנים וגאונים…
‏- בפרק הבא -
‏והזמין את האל לקרב
‏בזמן מה שהיסטוריונים כבר מכנים הרנסנס.
‏הציור הזה טוב באמת
‏או שזה אחד הדברים שאנחנו חושבים שהוא טוב
‏רק כי אומרים לנו שהוא טוב, כמו מאכלי ים?
‏תרגום כתוביות: ענת הס